CELEX: C2004/239/06
Language: fi
Date: 2004-09-25 00:00:00
Title: Asia C-316/04: College van Beroep voor het bedrijfslevenin 22.7.2004 tekemällään päätöksellä esittämä ennakkoratkaisupyyntö asiassa Stichting Zuidhollandse Milieufederatie vastaan College voor de toelating van bestrijdingsmiddelen (Ctb)

25.9.2004   
            
            
               FI
            
            
               Euroopan unionin virallinen lehti
            
            
               C 239/3
            
         College van Beroep voor het bedrijfslevenin 22.7.2004 tekemällään päätöksellä esittämä ennakkoratkaisupyyntö asiassa Stichting Zuidhollandse Milieufederatie vastaan College voor de toelating van bestrijdingsmiddelen (Ctb)
   (Asia C-316/04)
   (2004/C 239/06)
   College van Beroep voor het bedrijfsleven on pyytänyt 22.7.2004 tekemällään päätöksellä, joka on saapunut yhteisöjen tuomioistuimeen 26.7.2004, Euroopan yhteisöjen tuomioistuimelta ennakkoratkaisua asiassa Stichting Zuidhollandse Milieufederatie vastaan College voor de toelating van bestrijdingsmiddelen (Ctb) seuraaviin kysymyksiin:
   
               la.
            
            
               Onko kansallisen tuomioistuimen mahdollista soveltaa kasvinsuojeludirektiivin (1) 8 artiklaa sen jälkeen, kun direktiivin 23 artiklassa tarkoitettu määräaika on kulunut loppuun?
            
         
               lb.
            
            
               Onko kansallisen tuomioistuimen mahdollista soveltaa biosididirektiivin (2) 16 artiklaa sen jälkeen, kun direktiivin 34 artiklassa tarkoitettu määräaika on kulunut loppuun?
            
         
               2.
            
            
               Onko biosididirektiivin 16 artiklaa tulkittava siten, että kyseisen säännöksen merkitys on sama kuin kasvinsuojeluainedirektiivin 8 artiklan 2 kohdan?
            
         
               3.
            
            
               Onko biosididirektiivin 16 artiklan 1 kohtaa pidettävä stand still -velvoitteena?
               Mikäli tähän kysymykseen vastataan kieltävästi, kysytään, asetetaanko biosididirektiivin 16 artiklan 1 kohdassa joitakin rajoituksia biosidien markkinoille saattamista koskevan kansallisen lainsäädännön muuttamiselle ja mikäli näitä rajoituksia asetetaan, mitä ne ovat?
            
         
               4.
            
            
               Jos kysymykseen 2 vastataan kieltävästi:
               
                           a)
                        
                        
                           Onko kasvinsuojeluainedirektiivin 8 artiklan 2 kohtaa tulkittava siten, että mikäli jäsenvaltio sallii sellaisia tehoaineita, joita ei ole mainittu direktiivin liitteessä I ja jotka ovat jo olleet markkinoilla kaksi vuotta direktiivin tiedoksi antamisen jälkeen, sisältävien kasvinsuojeluaineiden markkinoille saattamisen alueellaan, sen on tällöin otettava huomioon kasvinsuojeluainedirektiivin 4 artiklan säännökset?
                        
                     
                           b)
                        
                        
                           Onko kasvinsuojeluainedirektiivin 8 artiklan 2 kohtaa tulkittava siten, että mikäli jäsenvaltio sallii sellaisia tehoaineita, joita ei ole mainittu direktiivin liitteessä I ja jotka ovat jo olleet markkinoilla kaksi vuotta direktiivin tiedoksi antamisen jälkeen, sisältävien kasvinsuojeluaineiden markkinoille saattamisen alueellaan, sen on tällöin otettava huomioon kasvinsuojeluainedirektiivin 8 artiklan 3 kohdan säännökset?
                        
                     
         
               5.
            
            
               Onko kasvinsuojeluainedirektiivin 8 artiklan 3 kohtaa tulkittava siten, että tutkimuksella tarkoitetaan myös arviointia, jossa otetaan huomioon kyseisen tehoaineen vaikutukset ihmisten ja eläinten terveydelle ja ympäristölle ja jonka perusteella kyseinen tehoaine yksilöidään, mistä seuraa, että kyseistä tehoainetta sisältävät kasvinsuojeluaineet hyväksytään tai rekisteröidään viran puolesta?
            
         
               6.
            
            
               Onko kasvinsuojeluainedirektiivin 8 artiklan 3 kohtaa tulkittava siten, että se sisältää ainoastaan säännöksiä, jotka koskevat tietojen toimittamista ennen tutkimusta, vai onko kyseistä säännöstä tulkittava siten, että siinä mainituilla edellytyksillä on merkitystä myös sen kannalta, miten tutkimus on järjestettävä ja toteutettava?
            
         
      (1)  EYVL L 230, 19.8.1991, s. 1.
   
      (2)  EYVL L 123, 24.4.1998, s. 1.